Source: https://beta.e-justice.europa.eu/41/HU/european_payment_order?BELGIUM&action=print
Timestamp: 2019-10-21 13:20:36+00:00

Document:
Belgiumban létezik gyorsított eljárás a fizetési meghagyások vonatkozásában. Ez a Perrendtartás 1338–1344. szakaszában leírt egyszerű eljárás arra irányul, hogy bizonyos típusú ügyekben biztosítsák viszonylag kis összegek visszafizetését.
A gyorsított eljárásra az alábbi jogszabályok vonatkoznak: lásd a Szövetségi Igazságügyi Közszolgálat (Federale Overheidsdienst Justitie/Service Public Justice) honlapját:
Kattintson a Belgische Wetgeving/Législation belge (Belga törvényhozás) linkre.
Válassza ki a Gerechtelijk Wetboek/Code judiciaire (Perrendtartás) listaelemet a Juridische Aard/Nature juridique (A jog típusa) listából.
A Woorden/Mot(s) (Szavak) mezőbe írja be az alábbi számot: 664.
Kattintson az Opzoeking/Recherche (Keresés), majd a Lijst/Liste (Lista) gombra.
Kattintson a Detail/Détail (Részletek) gombra.
A Perrendtartás 1338. szakasza értelmében csak az 1 860 EUR összeget nem meghaladó követelések esetén alkalmazható ez az eljárás.
Az eljárás alkalmazása teljes mértékben önkéntes.
Nem. A Perrendtartás 1344. szakasza értelmében a gyorsított eljárásra vonatkozó szabályok abban az esetben alkalmazandók, ha az adós rendelkezik lakóhellyel vagy tartózkodási hellyel Belgiumban.
Ez az eljárás alkalmazható a békebíróságokon vagy a rendőrbíróságokon, amennyiben valamelyikük illetékességgel rendelkezik az ügyben. (A békebíróságok és a rendőrbíróságok illetékességének részleteihez lásd az Igazságszolgáltatási rendszerek című témakört.)
Nincs az eljárások kezdeményezéséhez használandó formanyomtatvány. A törvény azonban több feltételt is meghatároz a fizetési felszólításban és a kereseti kérelemben feltüntetendő információkra vonatkozóan.
Mielőtt bírósághoz fordulna, a felperesnek fizetési felszólítást kell küldenie az adósnak. Ezt a kötelezettséget a Perrendtartás 1339. szakasza írja elő. A fizetési felszólításra az adósnak kézbesített végrehajtói idézés vagy átvételi elismervényhez kötött ajánlott postai küldemény formájában kerülhet sor. Az 1339. szakasz azt is előírja, milyen információkat kell feltüntetni a felszólításban ahhoz, hogy jogilag érvényes legyen. A vonatkozó információk hiányában a felszólítás semmisnek minősül. Ezek az információk a következők:
a Perrendtartás gyorsított eljárásokra vonatkozó szakaszainak másolata;
felszólítás a levél elküldését vagy az adósnak történő kézbesítését követő 15 napon belül történő fizetésre;
a követelés összege;
annak a bíróságnak a megnevezése, amely a követelést kezelni fogja, ha az adós nem fizeti ki a követelést.
A felszólításban megállapított 15 napos időtartam lejáratától számított 15 napon belül kereseti követelés kerül benyújtásra a bírósághoz 2 példányban. A Perrendtartás 1340. szakasza rendelkezik arról, milyen információknak kell szerepelniük a kereseti kérelemben. A következőket kell feltüntetni:
a felperes vezetékneve, keresztneve, foglalkozása és lakóhelye, illetve adott esetben a jogi képviselőjének vezetékneve, keresztneve, lakóhelye és státusza;
a követelés tárgya és a követelés összegének részletezése, ideértve a követelés részét képző tételek tételes felsorolását is, valamint a követelés alapja;
az ügyvéd és az érintett fél aláírása.
A felperes a belátása szerint azt is feltüntetheti a kérelemben, miért ellenzi a fizetés elhalasztását.
A kereseti kérelemhez mellékelni kell az alábbiakat:
a végrehajtói idézés másolata vagy az ajánlott levél és az átvételi elismervény másolata, vagy az eredeti levél az arra vonatkozó bizonyítékkal, hogy a címzett nem vette át a levelet vagy nem vette át azt a postán, valamint az arra vonatkozó nyilatkozat, hogy az adós a népesség-nyilvántartásban szereplő címen van bejegyezve.
A kereseti kérelmet el kell látni az ügyvéd aláírásával. A Perrendtartás 1342. szakasza azt is előírja, hogy a bírósági határozat másolatát rendes küldeményként továbbítják a felperes ügyvédjének. Egyedül ezek azok a jogi előírások teszik szükségessé, hogy a felperes ügyvédhez forduljon.
A kereseti kérelmet ésszerű mértékben részletezni kell. A Perrendtartás 1340. szakasza (1) bekezdésének 1) pontja előírja, hogy a kérelemben fel kell tüntetni a követelés tárgyát és részletezni kell a követelés összegét, ideértve a követelés részét képző tételek tételes felsorolását, valamint a követelés indokolását.
Igen. Az 1338. szakasz értelmében a követelést az adós által készített írásos dokumentummal kell alátámasztani. A dokumentumban azonban nem kell szerepelnie az adósság elismerésének.
A kérelem benyújtásától számított 15 napon belül a bíróság helyt ad a kereseti kérelemnek vagy elutasítja azt a zárt ülésen (chambre du conseil/raadkamer) hozott határozatával. A bíróság engedélyezheti a fizetés elhalasztását vagy részben helyt adhat a követelésnek (lásd a Perrendtartás 1342. szakaszát). A bíróság hozzáfér az adósság különböző összetevőivel kapcsolatos információkhoz, és dönthet úgy , hogy bizonyosakat közülük elutasít. Ez lehetővé teszi az időközben visszafizetett összegek figyelembevételét. A bíróság egyértelműen elutasíthatja a követelést, ha az nem felel meg az előírt feltételeknek (lásd a Perrendtartás 1338. és 1344. szakaszát).
Amennyiben a bíróság teljes egészében vagy részben helyt ad a követelésnek, a határozat a mulasztási határozattal azonos jogkövetkezménnyel jár.
A felperes ezután köteles kézbesíteni a bíróság határozatát az adósnak. Tekintve, hogy a felperes követelésének teljes egészében vagy részben helyet adó bírósági határozat a mulasztási határozattal azonos jogkövetkezménnyel jár, a semmisség terhe mellett 1 éven belül kézbesíteni kell az adósnak (lásd a Perrendtartás 806. szakaszát).
A Perrendtartás 1343. szakaszának (2) bekezdése előírja, hogy a határozat kézbesítéséről szóló feljegyzés a semmiség terhe mellett tartalmazza az alábbiakat:
a kereseti kérelem másolata;
annak a bíróságnak az adatai, amelyhez az ellentmondás benyújtandó, valamint az ezzel kapcsolatos alaki követelmények.
Emellett figyelmeztetik az adóst, hogy ha nem jár el a megadott határidőn belül, minden elérhető jogorvoslati eszköz felhasználható, hogy visszafizettessék vele az érintett összeget. Ennek a figyelmeztetésnek a hiánya semmissé teszi a kézbesítésről szóló feljegyzést.
A határozat ideiglenesen nem végrehajtható (lásd a Perrendtartás 1399. szakaszának (2) bekezdését). A határozat végrehajtását ezért felfüggesztik arra az időszakra, amelyen belül ellentmondás vagy fellebbezés nyújtható be. A határozat azonban indokot szolgáltathat valamely ingatlan előzetes lefoglalására.
A felperes által benyújtott fellebbezés
A felperes fellebbezési lehetőségeiről a Perrendtartás 1343. szakaszának (4) bekezdése rendelkezik. A felperes nem nyújthat be fellebbezést (appel/beroep) a kereseti kérelem elutasítása ellen, illetve abban az esetben, ha részben helyt adnak a kereseti kérelemnek. A felperes azonban rendes (nem gyorsított) eljárás keretében újra benyújthatja a követelését. Ha a bíróság részben helyt ad a követelésnek, és a felperes rendes eljáráshoz kíván folyamodni, a felperes csak akkor kérelmezheti rendes eljárás folytatását, ha még nem kézbesítette a határozatot az adósnak.
Az adós kétféleképpen tiltakozhat a határozat ellen: fellebbezést vagy ellentmondást nyújt be (a bírósági határozat a mulasztási határozatok jogkövetkezményével bír, ha a bíróság részben vagy egészben helyt ad a felperes követelésének: lásd a Perrendtartás 1343. szakaszának (1) bekezdését). Az eljárás kezdeményezésére mindkét esetben az ítélet kézbesítésétől számított 1 hónap áll rendelkezésre (lásd a Perrendtartás 1048. és 1051. szakaszát). Ezt a határidőt meghosszabbítják, ha az egyik fél nem rendelkezik lakóhellyel, tartózkodási hellyel vagy kézbesítési címmel Belgiumban.
Az ellentmondásokra és fellebbezésekre vonatkozó polgári jogi szabályok követendők a Perrendtartás 1343. szakasza (3) bekezdésének 2) pontjában megfogalmazott egyetlen kivétellel: az 1047. szakasszal ellentétben (amely értelmében végrehajtói idézést kell kézbesíteni), az ellentmondás benyújtható kérelem formájában a bíróság hivatalában az érintett felek és ügyvédek számának megfelelő példányszámban. A hivatalvezető ezt követően a bíróság által kiküldött levélben értesíti a felperest és az ügyvédjét az ellentmondásról.
Az ellentmondásra vonatkozó kérelemben a semmisség terhe mellett fel kell tüntetni az alábbiakat:
az ellentmondást benyújtó személy vezetékneve, keresztneve, foglalkozása és lakóhelye;
a felperes vezetékneve, keresztneve és lakóhelye, valamint az ügyvédje neve;
a vitatott határozat;
az ellentmondással élő fél indokai.
Ezután a hivatalvezető beidézi a feleket a bíróság által kitűzött meghallgatásra.
A belga törvények nem adnak konkrétan lehetőséget ellenkérelem benyújtására.
Az adós információkat juttathat el a békebíróságra, ez azonban nem változtat a mulasztási határozat jellegén.
Ahogy fent említettük, nincs lehetőség ellenkérelem benyújtására. A gyorsított eljárás attól függetlenül folytatódik, hogy az adós ellentmondással él-e a határozat ellen.
Utolsó frissítés: 13/11/2014

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság